open-index/open-wikipedia-markdown huggingface dataset:
தேவகி கோபிதாசு

**தேவகி கோபிதாசு** (*Devaki Gopidas*) இந்தியாவின் கேரளாவைச் சேர்ந்த ஓர் அரசியல்வாதியாவார். தேவகி நாடாளுமன்ற உறுப்பினராக இருந்தார். 1962 - 1968 ஆண்டுகளில் இந்திய தேசிய காங்கிரசின் உறுப்பினராக இந்திய நாடாளுமன்றத்தின் மேல் சபையான ராஜ்யசபாவில் கேரளாவை பிரதிநிதித்துவப்படுத்தினார்.

## கல்வி
தன்னுடைய பள்ளிப் படிப்பை கோட்டயத்திலும், கல்லூரிக் கல்வியை திருவனந்தபுரத்தில் உள்ள அரசு மகளிர் கல்லூரியிலும் முடித்தார். கல்லூரியில்  படிக்கும் போது காங்கிரசு கட்சியில் சேர்ந்து  அரசியலில் நுழைந்தார்.  பின்னர் கொல்கத்தாவில் சட்டம் பயின்றார்.

## தனிப்பட்ட வாழ்க்கை
1918 ஆம் ஆண்டு மே 10 ஆம் தேதி கோட்டயம் மாவட்டம் காரப்புழாவில் ஓர் ஈழவர் குடும்பத்தில் அரங்கசேரி நாராயணன் மற்றும் டி.கே.நாராயணி ஆகியோருக்கு மகளாக தேவகி கோபிதாசு பிறந்தார்.ஆலப்புழா மாவட்டம் வேழப்பிரா கிராமத்தைச் சேர்ந்த கோபிதாசு என்பவரை திருமணம் செய்து கொண்டு கொல்கத்தாவில் குடியேறினார்.

## இறப்பு
1973 ஆம் ஆண்டு மே மாதம் 31 அன்று 65 பேருடன் பறந்த இந்தியன் ஏர்லைன்சு விமானம் 440 பாலம் விமான நிலையத்தை அண்மித்த போது விபத்துக்குள்ளாகியதில் விமானத்தில் பயணம் செய்து உயிரிழந்த 48 பேரில் இவரும் ஒருவராவார்.

## மேற்கோள்கள்

பகுப்பு:கேரள அரசியல்வாதிகள்
பகுப்பு:1918 பிறப்புகள்
பகுப்பு:1973 இறப்புகள்
பகுப்பு:இந்திய நாடாளுமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:கோட்டயம் மாவட்ட மக்கள்
லீஷா எக்லேர்ஸ்

**லீஷா எக்லேர்ஸ்** (*Leesha Eclairs*) என்பவர் ஒரு இந்திய தொலைக்காட்சி மற்றும் திரைப்பட நடிகை ஆவார். குறிப்பாக இவர் தமிழ் தயாரிப்புகளில் பணியாற்றியுள்ளார்.

## தொழில்
லீஷா எக்லேர்ஸ் நடிப்புத் தொழிலுக்கு வருவதற்கு முன் எத்திராஜ் மகளிர் கல்லூரியில் படிப்பை முடித்தார். 2016 ஆம் ஆண்டின் இறுதியில், இவர் ஒரே நேரத்தில் ஏழு திரைப்படங்களில் பணிபுரிந்தார். அந்த ஏழு படங்களில் மிக முக்கியமான மற்றும் இவரது முதல் வெளியீடாக, *பலே வெள்ளையத்தேவா* (2016) படம் வந்தது.  அந்த படத்தில் இவர் எதிரியின் மகளாக நடித்தார்.  மற்ற படங்களாக விஜய் வசந்திற்கு  ஜோடியாக வெளியிடப்படாத  திகில் படமான *மை டியர் லிசாவும்* , நிதின் சத்யவுடன் இணைந்து நடித்த *சிரிக்க விடலாமா* என்ற நகைச்சுவை நாடகப் படமும் அடங்கும். சமூக நாடகப்படமான *பொது நலன் கருதி* (2019) இல் இவர்  குழும நடிகர்களிடையே ஒருவராக தோன்றினார். அதில் சந்தோஷ் பிரதாப்பின் கதாபாத்திரத்தின் மீது காதல் கொண்டவராக நடித்தார்.

2018 அக்டோபரில், லீஷா நடித்த முதல் தொலைக்காட்சிப் தொடரான *[[கண்மணி (தொலைக்காட்சித் தொடர்)|கண்மணி]]* சன் தொலைக்காட்சியில் ஒளிபரப்பாகத் தொடங்கியது. இந்தத் தொடரில் அவர் முக்கியக் கதாபாத்திரத்தில் நடித்தார், மேலும் இந்த தொடருக்காக லீஷா இடம்பெறும் காட்சிகள் ஜார்ஜியா மற்றும் இந்தியாவில்   படமாக்கபட்டன.

லீஷா சத்யசிவாவின் இரட்டை மொழிப் படமான *[[மடை திறந்து]]* (2020) படத்தில் நடித்தார். அதில் இவர் ஒரு பாரம்பரிய தென்னிந்திய பெண்ணாக நடித்தார்.வெளியிட்டுகுத் தயாராக உள்ள *பிரியமுடன் பிரியா* என்ற காதல் நாடகப் படத்தில்  இவர் முக்கியக் கதாபாத்திரத்தில் நடித்துள்ளார்.

## திரைப்படவியல்

### தொலைக்காட்சி

### திரைப்படங்கள்

## குறிப்புகள்
 

## வெளி இணைப்புகள்

* 

பகுப்பு:தமிழ்த் தொலைக்காட்சி நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
சக்தி சரவணன்

**சக்தி சரவணன்** (*Sakthi Saravanan*) என்பவர் ஒரு இந்திய திரைப்பட ஒளிப்பதிவாளர் ஆவார். இவர் குறிப்பாக தமிழ், தெலுங்கு திரைப்படங்களில் பணியாற்றுகிறார். இவர்  வெங்கட் பிரபு மற்றும் எம். ராஜேஷ் ஆகிய இயக்குனர்களுடனான பணிக்காக மிகவும் பிரபலமானவர். *[[சென்னை 600028]]*, *[[சரோஜா (திரைப்படம்)|சரோஜா]]*, *[[சிவா மனசுல சக்தி]]*, கோவா, *[[பாஸ் என்கிற பாஸ்கரன் (திரைப்படம்)|பாஸ் எங்கிற பாஸ்கரன்]]* போன்ற  விமர்சனத்துக்கு ஆளான  படங்களில் இவர் ஒளிப்பதிவாளராக இருந்தார். இவர் வெங்கட் பிரபுவின் *[[மங்காத்தா (திரைப்படம்)|மங்காத்தா]]* படத்தின் ஒளிப்பதிவாகராகவும் இருந்தார்.

## திரைப்படவியல்

### ஒளிப்பதிவாளராக

#### திரைப்படங்கள்

* *[[சென்னை 600028]]* (2007)
* *[[சரோஜா (திரைப்படம்)|சரோஜா]]* (2008)
* *[[சிவா மனசுல சக்தி]]* (2009)
* *[[கோவா (திரைப்படம்)|கோவா]]* (2010)
* *[[பாஸ் என்கிற பாஸ்கரன் (திரைப்படம்)|பாஸ் என்கிற பாஸ்கரன்]]* (2010)
* *[[மங்காத்தா (திரைப்படம்)|மங்காத்தா]]* (2011)
* *[[ஆல் இன் ஆல் அழகு ராஜா]]* (2013)
* *[[பிரியாணி (திரைப்படம்)|பிரியாணி]]* (2014)
* *ஜில்* (2015)
* *[[கடவுள் இருக்கான் குமாரு]]* (2016)
* *[[தேவராட்டம் (2019 திரைப்படம்)|தேவராட்டம்]]* (2019)
* *[[கசடதபற (திரைப்படம்)|கசடதபற]]* (TBA)

### நடிகராக

* *[[தட்றோம் தூக்றோம்]]* (2020)

## விருதுகள்

; சர்வதேச தமிழ்த் திரைப்பட விருதுகள் (ITFA)

* சிறந்த ஒளிப்பதிவாளர் - மங்காத்தா

## குறிப்புகள்
 

## வெளி இணைப்புகள்

* 
* &nbsp;
* சக்தி சரவணன் இமோவிஹால்

பகுப்பு:1969 பிறப்புகள்
பகுப்பு:தமிழ்நாட்டுத் திரைப்பட ஒளிப்பதிவாளர்கள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:வாழும் மக்கள்
தர்மாவதி ஆறு

**தர்மாவதி ஆறு**  (*Dharmawati River*)  இந்தியாவின் பீகார் மாநிலத்திலுள்ள கைமூர் மற்றும்  உரோத்தாசு  மாவட்டங்களில் ஒரு  சிறிய ஆறாகப் பாய்கின்றது. தர்மாவதி நதியின் ஆற்று முகத்துவாரம் கைமூரிலுள்ள பஞ்ராவன் கிராமத்தில் கர்மனசா  ஆற்றில் கலக்கிறது.
 
துர்காவதி ஆற்றின் துணை ஆறாகக் கருதப்படும் தர்மாவதி ஆறு தொடர்ந்து மெல்ல மெல்ல வறண்டு வருகிறது.

## மேற்கோள்கள்

பகுப்பு:பீகார் ஆறுகள்
மோகனா ஆறு

**மோகனா ஆறு**  (**Mohana River)**   இந்திய மாநிலங்களான சார்க்கண்ட் மற்றும் பீகாரில் உள்ள அசாரிபாக், சத்ரா மற்றும் கயா மாவட்டங்கள் வழியாக பாய்கிறது. மோகனி ஆறு என்றும் மோகனே ஆறு என்றும் வெவ்வேறு பெயர்களால் அழைக்கப்படுகிறது. 

## ஆற்றின் பாதை
மோகனா ஆறு பெந்தி  கிராமத்திற்கு அருகிலுள்ள அசாரிபாக் பீடபூமியில் உள்ள கோரம்பே பகாரில் உற்பத்தியாகிறது.  பெந்தி கிராமம் அசாரிபாக்கு நகரத்திலிருந்து 19.3 கிலோமீட்டர் தொலைவிலுள்ளது.    பீடபூமியின் மேல் பகுதியில் மோகனா ஆறு பாய்கிறது.  தெற்கில் உள்ள தாமோதர் வடிநிலம், நிரஞ்சனா என்று அழைக்கப்படும் லிலாயன் மற்றும் வடக்கே மோகனா ஆறு ஆகியவற்றுக்கு இடையே ஒரு பரந்த நீர்த்தேக்கத்தை அசாரிபாக் பீடபூமியின் மேற்குப் பகுதி உருவாக்குகிறது.

மோகனா ஆறு பின்னர் இட்கோரியைக் கடந்து வடக்கே ஓடி கயா சமவெளியில் இறங்கி, தனுவா கணவாயின் அடிவாரத்தில் உள்ள பெரும் தலை நெடுஞ்சாலையைக்கடக்கிறது.  இட்கோரிக்கு அருகில் இது சத்ரா-சவுபரன் சாலையை அதன் அகலமான மற்றும் மணல் கால்வாயால்  வெட்டுகிறது. 3.2 கிலோமீட்டருக்கு கீழே புத்த கயாவில் நிரஞ்சனாவுடன் ஐக்கியமாகி புனித நதியான பால்கு ஆறாக உருவாகிறது. பால்கு ஆறு பராபார் மலைகளைக் கடந்ததும் மீண்டும் மோகனா என்ற பெயரைப் பெற்று இரண்டு கிளை ஆறுகளாகப் பிரிகிறது. 

## அருவிகள்
கயா மாவட்டத்தின் எல்லைக்கு தெற்கே உள்ள நீண்ட மலைத்தொடரில், சத்ரா மாவட்டத்திற்குள், மோகனா ஆற்றின் இரண்டு நீர்வீழ்ச்சிகள் உள்ளன. தாமசின் எனப்படும்  முதல் அருவி ஆழமான பள்ளத்தாக்கின் தலைப்பகுதியில் உள்ளது. அங்கு இந்நதி திடீரென கருப்பு பாறையின் உயர்ந்த செங்குத்தான முகத்திலிருந்து கீழே விழுந்து ஒரு குளத்தில் மூழ்கி பின்னர் விசித்திரமாக சுருக்கப்பட்ட பாறையின் இருண்ட பள்ளத்தில் விழுகிறது.  அரியாகலில் உள்ள கீழ் நீர்வீழ்ச்சி மிகவும் தெளிவான அழகு  காட்சியை அளிக்கிறது.  இங்கு நதியானது  ஒரு அழகிய குறும் பள்ளத்தாக்கு வழியாக வெளியேறி, சிவப்பு பாறைகளின் சாய்வான உயரமான மரக் கரைகளால் சூழப்பட்ட பெரிய குளத்தில் இறங்குகிறது. தாமசின் அருவி சத்ரா நகரத்திலிருந்து 26 கிலோமீட்டர் தொலைவில் இருக்கிறது. 

## மேற்கோள்கள்

 
பகுப்பு:இந்திய ஆறுகள்
பகுப்பு:ஜார்க்கண்டின் ஆறுகள்
பகுப்பு:Coordinates on Wikidata
ராஜஸ்தான் (திரைப்படம்)

**ராஜஸ்தான்** (*Rajasthan*) 1999 ஆம் ஆண்டு மே மாதம் 1 ஆம் தேதியன்று  ஆர்.கே.செல்வமணி இயக்கிய தமிழ் மொழி திரைப்படமாகும். இந்த படத்தில் சரத்குமார் மற்றும் விஜயசாந்தி நடித்தனர், தலைவாசல் விஜய் , மணிவண்ணன், வடிவேலு மற்றும் தேவன் துணை வேடங்களில் நடித்தனர்.  இந்த படம் பின்னர் அதே பெயரில் தெலுங்கில் மொழிமாற்றம் செய்யப்பட்டது, சில காட்சிகள் உள்ளூர் நடிகர்களுடன் மீண்டும் படமாக்கப்பட்டது. 
## நடிகர்கள்
* சரத்குமார்- ஹரிஹரன் 
* விஜயசாந்தி - காயத்திரியாக 
* ஸ்ரீவித்யா 
* தலைவாசல் விஜய் 
* மணிவண்ணன் 
* பிருத்விராஜ்
* வடிவேலு 
* தேவன்
* பிரகாஷ் ராஜ் 
* மஞ்சுளா 
* தளபதி தினேஷ்
* அல்போன்சா (சிறப்புத் தோற்றம் )
## பாடல்கள்

* "ஜெய் ஜவான்" - அருண்மொழி , டி. எல். மகராஜன்
* "மச்சான்" - எஸ். ஜானகி 
* ஜில் ஜிலாரா - மனோ , சுனந்தா
* "சொர்கத்தில்" - சங்கர் மகாதேவன் 
* "சிறகடிக்ரா" - எஸ். என். சுரேந்தர்

## மேற்கோள்கள்

## வெளி இணைப்புகள்
* 

பகுப்பு:1999 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:விஜயசாந்தி நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பி. என். அக்சர்

**பரமேஷ்வர் நாராயண் ஹக்சர்**  (**Parmeshwar Narayan Haksar** (4 செப்டம்பர் 1913 – 25 நவம்பர் 1998)   முன்னாள் இந்தியப் பிரதமர் இந்திரா காந்தியின் முதன்மைச் செயலராக  (1971–73) நன்கு அறியப்பட்ட இந்திய வெளியுறவுத் துறை அதிகாரி மற்றும் இராஜதந்திரி ஆவார். இவர் இந்தியத் திட்டக் குழுவின் துணைத் தலைவராக இருந்தவர். மேலும் இவர் ஜவகர்லால் நேரு பல்கலைக்கழகத்தின் துணை வேந்தராக பணியாற்றியவர். காஷ்மீரப் பண்டிதரான பி. என். ஹக்சர் இந்திரா காந்தியின் நம்பிக்கைப் பெற்றவர்களில் ஒருவராவர்.

பி. என். ஹக்சர் இந்திய காப்பீட்டு நிறுவனங்கள் மற்றும் வங்கிகள் மற்றும் வெளிநாட்டவர் எண்ணெய் நிறுவனங்களை நாட்டுடமை ஆக்க்கும் திட்டத்திற்கு அரசுக்கு பெரிதும் வழிகாட்டியாக இருந்தார்.  1971-இல் வங்காளதேச விடுதலைப் போர் வெற்றிகரமாக அமைய, ருசியாவின் ஆதரவைப் பெற்று தந்தவர். பி. என். அக்சர் இந்திய-பாகிஸ்தான் நாடுகளுக்கிடையே  சிம்லா ஒப்பந்தம் ஏற்பட காரணமாக இருந்தவர் ஆவார்.

## அக்சர் எழுதிய ஆங்கில நூல்கள்
**Premonitions* (1979)
**Reflections on our Times* (1982)
**One more Life* (1990)
**Genesis of Indo-Pakistan Conflict on Kashmir*
**Haksar Memorial Vol-1Contemplations on the Human Condition*
**Haksar Memorial Vol-2 Contribution in Remembrance*
**Haksar Memorial Vol-3 Challenge for Nation Building in a world in turmoil*
**Nehru's Vision of Peace and Security in Nuclear Age*
**Studies in Indo-Soviet Relations*

## மேற்கோள்கள்

## வெளி இணைப்புகள்
*K. R. Narayanan: Speech in memory of P. N. Haksar; 7 January 1999
*Ashok Mitra: The P. N. Haksar story

பகுப்பு:1913 பிறப்புகள்
பகுப்பு:1998 இறப்புகள்
பகுப்பு:ஜம்மு காஷ்மீர் மக்கள்
பகுப்பு:இந்திய அரசு அதிகாரிகள்
பகுப்பு:பஞ்சாப் நபர்கள்
பாரசூட் சிறப்புப் படைகள்

**பாரசூட் சிறப்புப் படைகள்** (**Para (Special Forces)**,இந்தியத் தரைப்படையின் கீழ் செயல்படும் சிறப்புப் படைகளில் ஒன்றாகும். பாராசூட் சிறப்புப் படைகள் பாராசூட் ரெஜிமெண்ட் கட்டுப்பாட்டின் கீழ் இயங்கும். பாரசூட் சிற்ப்புப் படைகள் பயங்கரவாத எதிர்ப்பு நடவடிக்கைகள், கடத்தப்பட்ட பிணயக் கைதிகளை மீட்டல்,  நேரடி இராணுவ நடவடிக்கை, சிறப்பு உளவு நடவடிக்கைகள்,  போதைப் பொருள் கடத்தலுக்கான எதிர்நடவடிக்கைகள், எதிரிகளுக்கு எதிராக மறைமுக நடவடிக்கைகள் மேற்கொள்கிறது. இப்படைகள் இந்தியா-பாகிஸ்தான் போர், 1965, 1971 இந்தியா-பாக்கிஸ்தான் போர், புளூஸ்டார் நடவடிக்கை, பவான் நடவடிக்கை மற்றும் கார்கில் போர்களில் ஈடுபட்டது. பாராசூட் சிறப்புப் படைகள் 1 சூலை 1966 அன்று நிறுவப்பட்டது. இதனை தலைமையிடம் பெங்களூரு இராணுவப் பாசறை ஆகும்.
#### பயிற்சி மையங்கள் மற்றும் பயிற்சிகள்
* அதிரடி பயிற்சி முகாம், பெல்காம், கர்நாடகா 
* 4 வார அதிஉயர மலை அதிரடி பயிற்சிப் படிப்பு, பர்வத் கதக் பள்ளி, தவாங், அருணாச்சலப் பிரதேசம்
* பாலைவன போர்ப் பயிற்சிப் பள்ளி, இராஜஸ்தான்
* அதிஉயர மலை போர்ப் பயிற்சிப் பள்ளி, சோன்மார்க், காஷ்மீர் 
* நீர் மூழ்கிப் பயிற்சி, இந்தியக் கடற்படையின் நீர்மூழ்கி பள்ளி, கொச்சி
* பயங்கரவாத எதிர்ப்பு மற்றும் அடர்காடு போர் முறைப் பள்ளி மிசோரம் 
* இந்தியச் சிறப்புப் படைகளுக்கான பயிற்சிப் பள்ளி, இமாசலப் பிரதேசம்  
* பாரசூட்டிலிருந்து குதிக்கும் பயிற்சிப் பள்ளி ஆக்ரா

## இதனையும் காண்க
* இந்தியாவின் சிறப்புப் படைகள்
## மேற்கோள்கள்


## உசாத்துணை
* Gen. P. C. Katoch, Saikat Datta (2013). *India's Special Forces: 1: History and Future of Special Forces.* VIJ Books (India) Pty Ltd. 
* Col V S Yadav. (2012) *Employment of Special Forces: Challenges and Opportunities for the Future*. Centre for Joint Warfare Studies (New Delhi). 

## வெளி இணைப்புகள்
*
*Jawed Naqwi, India had planned offensive, *[[Dawn (newspaper)|Dawn]]*, 24 December 2002.
* Para Commandos
இந்தியாவின் சிறப்புப் படைகள்
பகுப்பு:இந்திய படைத்துறை
ராகுல் மகாஜன்

**ராகுல் பிரமோத் மகாஜன்** (**Rahul Pramod Mahajan)** (பிறப்பு 25 ஜூலை 1975) உண்மைநிலை நிகழ்ச்சியில் பங்கேற்றவரும், முன்னாள் விமானியுமாவார். இவர் முன்னாள் மத்திய அமைச்சரவை அமைச்சர் பிரமோத் மகாஜனின் மகன். இவர் பிக் பாஸ் என்ற உண்மை நிலை நிகழ்ச்சியின் பருவம் 2இல் போட்டியாளராக தோன்றினார். மீண்டும் *பிக் பாஸ் ஹல்லா போல்*, பிக் பாஸ் 14 இல் சக போட்டியாளர்களுக்கு சவாலாக இருந்தார்.

## தொழில்
ராகுல், 2008இல் பிக் பாஸ் பருவம் 2இல் பங்கேற்றார். இவர் பருவத்தின் இறுதிப் போட்டியாளராக இருந்தார். ஆனால் நிகழ்ச்சியின் இறுதிப்போட்டிக்கு இரண்டு நாட்களுக்கு முன்பு, வீட்டை விட்டு வெளியேற சுவரில் ஏறினர். *ராகி கா சுயம்வர்* என்ற நிகழ்ச்சியின் தொடர்ச்சியான *ராகுல் துல்ஹானியா லே ஜாயேகா* என்ற நிகச்சியில் இவர் பங்கேற்றுள்ளார். இந்த நிகழ்ச்சி இவருக்கு ஒரு சுயம்வரமாக இருந்தது. அங்கு இவரது மணமகள் உட்பட 17 பெண்கள் பங்கேற்றனர். இவர் 25 வயதான பெங்காலி விளம்பர நடிகையான திம்பி என்கிற கங்குலியை 6 மார்ச் 2010 இல் திருமணம் செய்து கொண்டார். இவரும் இவரது மனைவியும் சேர்ந்து *நாச் பாலியே* என்ற நிகழ்ச்சியின் பருவம் 5இல் பங்கேற்றனர். மேலும், பிக் பாஸ் நிகழ்ச்சியிலும் இருவரும் பங்கேற்றனர். ஆனால் இருவரும் இறுதியில் வெளியேற்றப்பட்டனர்.

## சொந்த வாழ்க்கை
ராகுல் மகாஜன் முன்னாள் மத்திய அமைச்சரவை அமைச்சர் பிரமோத் மகாஜன்- ரேகா மகாஜனின் மூத்த மகனாவார். இவரது சகோதரி பூனம் மகாஜன்  2014-ஆம் ஆண்டில் நடைபெற்ற பாராளுமன்றத் தேர்தலில் வடமத்திய மும்பை மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினராக இருந்தார்.
## திருமணம்
ஜூலை 2006 இல், அமெரிக்காவில் பறக்கும் பள்ளியில் ஒன்றாக இருந்த தனது 13 ஆண்டுத் தோழியான சுவேதா சிங்குடன் திருமணம் நடந்தது. ஆனால், இரு தரப்பினரின் இணக்கமின்மை காரணமாக  1 ஆகஸ்ட் 2008 அன்று, இவர்களுக்கு குருகிராம் நீதிமன்றம் விவாகரத்து வழங்கியது.

2010 இல், இவர் திம்பி கங்குலியை  ஒரு உண்மைநிலை நிகழ்ச்சியின் முடிவில் மணந்தார். இருப்பினும், இந்தத் திருமணமும் இவருக்கு தோல்வியில் முடிந்தது.

ராகுல் மகாஜன் 20 நவம்பர் 2018 அன்று உருசிய கசக்கியாரும் விளம்பர நடிகையுமான நடால்யா இலினா என்பவரை மூன்றாவது முறையாக திருமணம் செய்து கொண்டார்.

## மேற்கோள்கள்

பகுப்பு:வாழும் மக்கள்
பகுப்பு:1973 பிறப்புகள்
சூழ்நிலை நகைச்சுவை

ஒரு **சூழ்நிலை நகைச்சுவை** அல்லது **சூழல் நகைப்பு** (*sitcom*),  என்பது நகைச்சுவை நிகழ்ச்சிகளின் ஒரு வகையாகும். இவ்வகை நிகழ்ச்சியில், ஒரு நிலையான கதாபாத்திரம் அல்லது கதாபாத்திரங்களை மையமாகக் கொண்டும், கதை நீண்டு அத்தியாயத்திலிருந்து அத்தியாயமாக கொண்டு செல்லப்படும். சுழ்நிலை நகைச்சுவைகள் முதன்முதலில் வானொலியில் தோன்றின, ஆனால் இன்று அது தொலைக்காட்சியில் ஆதிக்கம் செலுத்திவரும் கதை வடிவங்களில் ஒன்றாக காணப்படுகிறது.

ஒரு சூழ்நிலை நகைச்சுவை தொலைக்காட்சி நிகழ்ச்சி, படப்பிடிப்புக்கூடத்தில் பார்வையாளர்கள் முன்னிலையில் பதிவு செய்யப்படலாம் அல்லது நேரடி  பார்வையாளர்கள் இருப்பது போன்ற விளைவை ஒரு சிரிப்பொலி தடத்தை பயன்படுத்துவதன் மூலம் பெறலாம். 

பல சமகால அமெரிக்க சூழ்நிலை நகைச்சுவைகள், ஒற்றை படக்கருவி அமைப்பைப் பயன்படுத்தி வருகின்றன. பெரும்பாலும்  சிரிப்பொலி தடத்தை கொண்டிப்பதில்லை, இதனால் தற்கால சூழ்நிலை நகைச்சுவை நிகழ்ச்சிகள், பாரம்பரிய சூழ்நிலை நகைச்சுவைகளை காட்டிலும் 1980 மற்றும் 1990களின் நாடக நிகழ்ச்சிகளை ஒத்து காணப்படுகிறது.

## வரலாறு
"சூழ்நிலை நகைச்சுவை" என்ற சொல் 1950 களில் பொதுவாகப் பயன்படுத்தப்படவில்லை. வானொலியில்  உதாரணங்களாக இருந்தன. முதன்முதலில் தொலைக்காட்சியில் ஒளிபரப்பபட்ட  சூழ்நிலை நகைச்சுவையாக "பின்ரைட்ஸ் புரோக்ரஸ்" என்று கூறப்படுகிறது, 1946 மற்றும் 1947 க்கு இடையில் ஐக்கிய இராச்சியத்தில் பிபிசியில் ஒளிபரப்பப்பட்டது.

## மேற்கோள்கள்

## வெளி இணைப்புகள்
*Situation Comedy Bibliography (via UC Berkeley) — mostly USA programs.
*Sitcoms Online
*British Comedy Guide

பகுப்பு:தொலைக்காட்சி வகைகள்
பகுப்பு:தொலைக்காட்சி சொல்லியல்
பாரதிய ஜனதா யுவ மோர்ச்சா

**பாரதிய ஜனதா யுவ மோர்ச்சா** (Bharatiya Janata Yuva Morcha) ( **BJYM** ) ( மொழிபெயர்ப்பு : இந்திய மக்கள் இளைஞர் முன்னணி) என்பது பாரதிய ஜனதா கட்சியின்  இளைஞர் பிரிவாகும். பெங்களூரு தெற்கு மக்களவையின் நாடாளுமன்ற உறுப்பினர் தேஜஸ்வி சூர்யா தற்போது இதன் தலைவராக இருக்கிறார். இது 1978இல் நிறுவப்பட்டது. தேசியத் தலைவர் கல்ராஜ் மிஸ்ரா இதன் முதல் தலைவராக இருந்தார்.

## அமைப்பு
பாரதிய ஜனதா கட்சியின் அமைப்பைப் போன்றே பாரதிய ஜனதா யுவ மோர்ச்சாவும் ஒரு நிறுவன அமைப்பைக் கொண்டுள்ளது. இந்த அமைப்பின் மிக உயர்ந்த அதிகாரமாக அதன் தேசிய தலைவர் இருக்கிறார். 2020 முதல் தேஜஸ்வி சூர்யா தலைவராக இருக்கிறார். கல்ராஜ் மிஸ்ரா, பிரமோத் மகாஜன், ராஜ்நாத் சிங், ஜி. கிஷன் ரெட்டி, ஜெகத் பிரகாஷ் நட்டா, உமா பாரதி, சிவராஜ் சிங் சௌகான், தர்மேந்திர பிரதான், அனுராக் தாகூர் பூனம் மகாஜன் போன்ற முக்கியத் தலைவர்கள் கடந்த காலங்களில் இதன் தேசியத் தலைவராக பணியாற்றியுள்ளனர்.

பாரதிய ஜனதா யுவ மோர்ச்சாவின் தேசிய குழுவில் தலைவர், துணைத் தலைவர்கள், பொதுச் செயலாளர்கள், செயலாளர்கள், சமூக ஊடகங்கள் & தகவல் தொழில்நுட்பப் பொறுப்பாளர்கள் ,தேசிய நிர்வாக உறுப்பினர்கள் ஆகியோர் உள்ளனர்.

## பிரச்சாரங்கள்
கேலோ பாரத் 

மில்லினியம்

விஜய் இலக்சயா 2019
## முந்தைய தலைவர்களின் பட்டியல்

## மேற்கோள்கள்

## வெளி இணைப்புகள்
*

பகுப்பு:பாரதிய ஜனதா கட்சி
பிரமோத் மகாஜன்

**பிரமோத் வியாங்கதேஷ் மகாஜன்** ( *Pramod Vyankatesh Mahajan* ) (30 அக்டோபர் 1949 - 3 மே 2006) மகாராட்டிராவைச் சேர்ந்த ஓர் இந்திய அரசியல்வாதி ஆவார். பாரதிய ஜனதா கட்சியின் (பிஜேபி) இரண்டாவது தலைமுறை தலைவரான இவர் ஒப்பீட்டளவில் இளம் "தொழில்நுட்ப" தலைவர்களின் குழுவில் சேர்ந்தவர். இவர் இறக்கும் போது, பாஜகவின் தலைமைப் பதவிக்கான அதிகாரப் போட்டியில் இருந்தார்.

இவர் மாநிலங்களவை உறுப்பினராகவும்]] பாஜகவின் பொதுச் செயலாளராகவும் இருந்தார். இவர் மும்பை - வடகிழக்கு தொகுதியிலிருந்து மக்களவைத் தேர்தல்களில் இரண்டு முறை மட்டுமே போட்டியிட்டார். இவர் 1996இல் வென்றார், ஆனால் 1998 இல் தோற்றார். 2001 முதல் 2003 வரை பிரதமர் அடல் பிகாரி வாச்பாயின் அரசில் தொலைத்தொடர்பு அமைச்சராக பணியாற்றி இந்தியாவின் செல்பேசி புரட்சியில் இவர் பெரும் பங்கு வகித்தார். தனது கட்சியின் சித்தாந்தத்தைத் தாண்டி தனது வாழ்நாள் முழுவதும் அரசியல் கட்சிகளின் உறுப்பினர்களுடனான நல்ல உறவின் காரணமாக இவர் ஒரு வெற்றிகரமான நாடாளுமன்ற விவகார அமைச்சராக பரவலாகக் காணப்பட்டார்.

2006 ஏப்ரல் 22 அன்று, குடும்பத் தகராறு காரணமாக இவரது சகோதரர் பிரவின் மகாஜனால் சுட்டுக் கொல்லப்பட்டார்.  பிரவினுக்கு 2007இல் நீதிமன்றம் வாழ்நாள் சிறை தண்டனை விதித்தது.

## மேற்கோள்கள்

பகுப்பு:இந்தியாவில் கொலை செய்யப்பட்ட அரசியல்வாதிகள்
பகுப்பு:இந்திய அமைச்சர்கள்
பகுப்பு:11வது மக்களவை உறுப்பினர்கள்
பகுப்பு:2006 இறப்புகள்
பகுப்பு:1949 பிறப்புகள்
பிரியா தத்

**பிரியா தத் ரோன்கான்** ( *Priya Dutt Roncon* ) (பிறப்பு 28 ஆகஸ்ட் 1966) ஓர் இந்திய அரசியல்வாதியும் சமூக சேவகருமாவார். இந்திய தேசிய காங்கிரசு கட்சியை பிரதிநிதித்துவப்படுத்தி 22 நவம்பர் 2005 அன்று மகாராட்டிராவின் மும்பை வடமேற்கு தொகுதியிலிருந்து பதினான்காவது மக்களவைக்கு முதல் முறையாக தேர்ந்தெடுக்கப்பட்டார். இவர் 2009 முதல் பதினைந்தாவது மக்களவையில் வடமத்திய மும்பை மக்களவைத் தொகுதியை பிரதிநிதித்துவப்படுத்தினார். 2014 , 2019 ஆம் ஆண்டுகளில் நடைபெற்ற இந்தியப் பொதுத் தேர்தல்களில், இவர் பாரதிய ஜனதா கட்சி வேட்பாளர் பூனம் மகாஜனால் தோற்கடிக்கப்பட்டார்.

## ஆரம்பகால வாழ்க்கை
பாலிவுட் நடிகரும் அரசியல்வாதியுமான சுனில் தத் - நர்கிசின் மகளாவார். இவர் பஞ்சாபி வம்சாவளியைச் சேர்ந்தவர். இவருடைய பெற்றோர் இந்திய தேசிய காங்கிரசின் பிரதிநிதியாக தேர்ந்தெடுக்கப்பட்டனர். மேலும் இவரின் தந்தை காங்கிரசு அரசில் அமைச்சராக இருந்தார். இவர் நடிகர் சஞ்சய் தத் மற்றும் நம்ரதா தத்தின் சகோதரியாவார். இவரது சகோதரியுடன் சேர்ந்து, 2007 ஆம் ஆண்டில், "திரு மற்றும் திருமதி தத்: எங்கள் பெற்றோரின் நினைவுகள்" என்ற நினைவுக் குறிப்பை வெளியிட்டார்.

மும்பை பல்கலைக்கழகத்தின் சோபியா கல்லூரியில் (அப்பொழுது பம்பாய் பல்கலைக்கழகம்) சமூகவியலில் இளங்கலை பெற்ற இவர் அமெரிக்காவின் நியூயார்க்கு நகரத்தில் உள்ள ஊடகக் கலை மையத்திலிருந்து தொலைக்காட்சித் தயாரிப்பில் முதுகலை பட்டயப்படிப்பைப் பெற்றுள்ளார்.

## அரசியல்
2005ஆம் ஆண்டில், தனது தந்தை சுனில் தத்தின் மரணத்தைத் தொடர்ந்து, குறைந்த வாக்களிப்பு இருந்தபோதிலும், இவர் மக்களவைக்கு சிவ சேனா கட்சி வேட்பாளரை விட 1,72,043 வாக்குகள் அதிகம் பெற்று வெற்றி பெற்றார். இந்த வெற்றிக்காக இவர் கணிசமான ஊடக கவனத்தைப் பெற்றார். ஓரளவு இவரது புகழ்பெற்ற குடும்பத்தின் காரணமாகவும் இருக்கலாம். தேர்தல் வெற்றிக்குப் பிறகு, பிரியா அகில இந்திய காங்கிரசு கட்சியின் செயலாளராக நியமிக்கப்பட்டார்.

## மற்ற நடவடிக்கைகள்
பல்கலைக்கழகப் படிப்பிற்குப் பிறகு, இவர் தொலைக்காட்சியில் காணொலிகளிலும் பணியாற்றினார். நியூயார்க்கில் உள்ள ஊடகக் கலை மையத்தில் படித்தார். மும்பை கலவரத்தின் போதும் அதற்குப் பிறகும், மும்பையில் முஸ்லிம் அகதிகளுடன் பணியாற்றினார். இதற்காக தொலைபேசி அச்சுறுத்தல்களையும் பொதுவெளியில் தொல்லைகளையும் பெற்றார்.

1981இல் புற்றுநோயால் இறந்த தனது தாயார் நர்கிசு தத்தின் நினைவாக, தனது தந்தை சுனில் தத் தொடங்கிய நர்கிஸ் தத் நினைவு அறக்கட்டளையையும் இவர் நிர்வகித்து வருகிரார்.

## சொந்த வாழ்க்கை
பிரியா, மும்பையின் பாந்த்ராவைச் சேர்ந்த உரோமன் கத்தோலிக்கர் இசை விளம்பர நிறுவனத்தில் பங்குதாரரான ஓவன் ரான்கோன் என்பவரை 27 நவம்பர் 2003 இல் மணந்தார். இவர்களுக்கு சுமீர் (பிறப்பு 2007) சித்தார்த் (பிறப்பு 2005) என்ற இரண்டு மகன்கள் உள்ளனர்.

## நூலியல்
* *Mr and Mrs Dutt: Memories of our Parents*, Namrata Dutt Kumar and Priya Dutt, 2007, Roli Books. .
## மேற்கோள்கள்

## வெளி இணைப்புகள்

*Official website
*Nargis: A daughter remembers, by Priya Dutt

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பஞ்சாப் நபர்கள்
பகுப்பு:15வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1966 பிறப்புகள்
ஏக்நாத் கெயிக்வாட்

**ஏக்நாத் கெய்க்வாட்** (*Eknath Gaikwad*) (1 ஜனவரி 1940 - 28 ஏப்ரல் 2021) இந்திய தேசிய காங்கிரசு கட்சியைச் சேர்ந்த ஓர் இந்திய அரசியல்வாதி ஆவார். இவர், பதினான்காவது மக்களவையிலும்,  பதினைந்தாவது மக்களவையிலும் உறுப்பினராக இருந்தார். இவர் 2021இல் கோவிட்-19 பெருந்தொற்று காரணமாக இறந்தார்.

## சொந்த வாழ்க்கை
கெய்க்வாட் ஒரு மராத்திய பௌத்த குடும்பத்தைச் சேர்ந்தவர். இவரின் மகள் வர்ஷா கெயிக்வாட் மகாராட்டிர சட்டமன்றத்தில் நான்கு முறை உறுப்பினராகத் தேர்ந்தெடுக்கப்பட்டர். மகாராட்டிராவின் தற்போதைய அமைச்சரவையில் அமைச்சராகவும் உள்ளார்.

## தொழில்
ஏக்நாத் ஹெயிக்வாட், தென்மத்திய மும்பை மக்களவைத் தொகுதியை பிரதிநிதித்துவப்படுத்தினார். 2014இல் நடைபெற்ற தெர்தலில் ராகுல் செவாலியிடம் தோல்வியடைந்தார். இவர் தாராவியிலிருந்து மூன்று முறை சட்டமன்ற உறுப்பினராகத் தேர்ந்தெடுக்கப்பட்டுள்ளார். மேலும் இரண்டு முறை மகாராட்டிர மாநில அமைச்சரவையின் மாநில அமைச்சராகவும் இருந்துள்ளார். 1985 முதல், இவர் தாராவியை பிரதிநிதித்துவப்படுத்தினார்.

## மேற்கோள்கள்

பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:மகாராட்டிர மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இந்தியப் பௌத்தர்கள்
பகுப்பு:2021 இறப்புகள்
பகுப்பு:1940 பிறப்புகள்
குருதாஸ் காமத்

**குருதாஸ் காமத்** (*Gurudas Kamat*) (5 அக்டோபர் 1954 - 22 ஆகஸ்ட் 2018) இந்திய தேசிய காங்கிரசின் இந்திய அரசியல்வாதி ஆவார்.

## கல்வி
தொழிலில் வழக்கறிஞரான காமத், மும்பை ராம்நிரஞ்சன் போடார் கல்லூரியிலும், மும்பை அரசு சட்டக் கல்லூரியிலும் சட்டப் பட்டம் பெற்றார்.

## தொழில்
இவர் 2009 இல் மகாராட்டிராவின் வடகிழக்கு மும்பை மக்களவைத் தொகுதியிலும், 1984, 1991, 1998 , 2004 இல் மகாராஷ்டிராவின் வடமேற்கு மும்பை மக்களவைத் தொகுதியிலும் நாடாளுமன்ற உறுப்பினராக இருந்தார். இவர் 2009 முதல் 2011 வரை இந்திய அரசின் தகவல் தொடர்பு மற்றும் தகவல் தொழில்நுட்ப அமைச்சகத்தில் கூடுதல் பொறுப்பில் உள்துறை அமைச்சராகப் பணியாற்றினார். ஜூலை 2011இல், இவர் அமைச்சர் பதவியை விட்டு வெளியேறினார். 2013 இல், ஜூலையில் அகில இந்திய காங்கிரசு கட்சியின் பொதுச் செயலாளராக நியமிக்கப்பட்டார். ராஜஸ்தான், குசராத்து, தாத்ரா மற்றும் நகர் அவேலி, தமனும் தியூவும் ஆகிய பகுதிகளின் கட்சிக்குப் பொறுப்பேற்றார். பின்னர், இந்திய தேசிய காங்கிரசின் முடிவெடுக்கும் அமைப்பான காங்கிரசு செயற்குழு உறுப்பினராகவும் நியமிக்கப்பட்டார். 2014இல், நடைபெற்ற மக்களவைத் தேர்தலில் தோற்றார். 2017ஆம் ஆண்டில், காமத் இந்திய தேசிய காங்கிரசில் வகித்த அனைத்து பதவிகளையும் விட்டு வெளியேறினார். இவர் பதவி விலகிய போதிலும், கட்சி இவரை பொதுச் செயலாளராகவே அங்கீகரித்து வந்தது.

## குடும்பம்
1981 ஆம் ஆண்டில், காமத் மகரூக் என்பவரை மணந்தார். இவர்களுக்கு மருத்துவரான சுனில் என்ற ஒரு மகன் இருக்கிறார்.

## இறப்பு
குருதாஸ் காமத் 22 ஆகஸ்ட் 2018 அன்று மாரடைப்பால் புதுதில்லியில் உள்ள ஒரு தனியார் மருத்துவமனையில் காலமானார்.

## மேற்கோள்கள்

## வெளி இணைப்புகள்
* 

பகுப்பு:15வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:2018 இறப்புகள்
பகுப்பு:1954 பிறப்புகள்
இரா. இராமநாதன்

**இரா. இராமநாதன்** (*R. Ramanathan*) என்பவர் (பிறப்பு 1948 - இறப்பு 3 டிசம்பர் 2019) திராவிட முன்னேற்றக் கழகத்தைச் சேர்ந்த புதுச்சேரியைச் சேர்ந்த ஒரு இந்திய அரசியல்வாதி ஆவார். இவர் புதுச்சேரி சட்டமன்றத்தின் சட்டமன்ற உறுப்பினராக இரண்டு முறைத் தேர்ந்தெடுக்கப்பட்டார்.

## சுயசரிதை
இராமநாதன் 1985இல் குருவிநத்தம் சட்டமன்றத் தொகுதியிலிருந்து புதுச்சேரி சட்டப் பேரவை உறுப்பினராகத் தேர்ந்தெடுக்கப்பட்டார். இவர் மீண்டும் 1990இல் இந்தத் தொகுதியிலிருந்து தேர்ந்தெடுக்கப்பட்டார். இவர் ரா. ராதாகிருஷ்ணனின் தந்தை ஆவார். இராதாகிருஷ்ணன் புதுச்சேரி சட்டமன்றத்தின் சட்டமன்ற உறுப்பினராகவும் மக்களவை உறுப்பினராகவும் இருந்துள்ளார்.

இராமநாதன் தனது 71 வயதில் 3 டிசம்பர் 2019 அன்று மாரடைப்பால் இறந்தார்.

## மேற்கோள்கள்

 
பகுப்பு:திராவிட முன்னேற்றக் கழக அரசியல்வாதிகள்
பகுப்பு:புதுச்சேரி மாவட்ட நபர்கள்
பகுப்பு:புதுச்சேரி சட்டமன்ற உறுப்பினர்கள்
பகுப்பு:2019 இறப்புகள்
பகுப்பு:1948 பிறப்புகள்
கன்கார் ஆறு

**கன்கார் ஆறு** (*Kanhar River*)() என்பது சோன் ஆற்றின் துணை ஆறாகும். இது இந்தியாவின் சத்தீசுகர், சார்க்கண்டு மற்றும் உத்தரப் பிரதேசம் மாநிலங்களில் பாய்கிறது.

## ஆற்றோட்டம்
சத்தீசுகரின் ஜஷ்பூர் மாவட்டத்தில் உள்ள குதியா பீடபூமியில் உள்ள கிதா-தோதாவில் கன்கார் ஆறு உருவாகிறது. இது ஆரம்பத்தில் வடக்கு நோக்கிப் பாய்ந்து சார்க்கண்டின் பாலமு பகுதியில் காட்வா மாவட்டத்துடன் எல்லையை உருவாக்குகிறது. பின்னர் சத்தீசுகரின் சுர்குஜா மாவட்டம் வழியாக 100 கிலோ மீட்டர்கள் பாய்ந்து கர்வா மாவட்டத்தில் சோனுக்கு இணையாகச் சென்று வடமேற்கில் திரும்பி உத்தரப்பிரதேசத்தின் மிர்சாபூர் பிரிவில் உள்ள சோன்பத்ரா மாவட்டம் வழியாகப் பாய்கிறது. இது கோட்டா கிராமத்தின் வடகிழக்கில் சோன் ஆற்றுடன் இணைகிறது. சுமார்  ஆற்றுப் பாதையில் 75% தூரம் இந்த ஆறு பாறை படுக்கையைக் கடந்து மலைப்பாதை, வனப்பகுதிகள் வழியாகப் பாய்கிறது.

### துணையாறுகள்
கன்காரின் துணை நதிகள்: தீம், லான்வா, பாண்டு, கோய்டா, ஹதினாலா, சூரியா, சனா, செந்தூர், குர்சா, கல்புல்லா, சேமர்கர், ரிகர் மற்றும் செர்னா நல்லா.  

### அருவி
ஆற்றின் பாதையில் பல அருவிகள் அமைந்துள்ளன. கொத்தாலி கிராமம் (பல்ராம்பூர்) அருகில் 61 மீட்டர் உயரமுடைய பாவை அருவி அமைந்துள்ளது. குர்-சிந்து நீர்வீழ்ச்சி சினியா சமூகா பகுதியில் கர்வாவிலிருந்து 40 கிலோ மீட்டர் தொலைவில் அமைந்துள்ளது. சத்தீசுகர், சார்க்கண்டு மற்றும் உத்தரப்பிரதேசத்தின் எல்லைகளின் சந்திப்பில் 30 மீட்டர் உயர சுக்தாரி அருவி அமைந்துள்ளது.

## திட்டங்கள்
கன்கார் நீர்மின் திட்டம் மற்றும் கன்கார் ஆறு மேம்பாட்டுத் திட்டம் கர்வா மாவட்டத்தில் உள்ள பாராதிக்கில் உள்ள கன்கார் நீர்த்தேக்கத்தை மையமாகக் கொண்டுள்ளன. சீனியா கிராமத்திற்கு அருகில் மற்றொரு அணை/ நீர்த்தேக்கம் உள்ளது. கன்கார் சிஞ்சாய் பரியோஜனா சோகன் பத்ரா மாவட்டத்தின் தெகசில் துதியில் சுகவமான் கிராமத்திற்கு அருகிலுள்ள கன்ஹாருடன் பேகன் ஆற்றின் சங்கமத்தின் கீழ்ப் பகுதியில் அமைந்துள்ளது.

## மேற்கோள்கள்

 
பகுப்பு:உத்தரப் பிரதேச ஆறுகள்
பகுப்பு:ஜார்க்கண்டின் ஆறுகள்
பகுப்பு:சத்தீசுகரின் ஆறுகள்
தீபை நகர மும்மூர்த்திகள்

**தீபை மும்மூர்த்திகள்** (**Theban Triad**)  பண்டைய எகிப்தின் தீபை நகரத்தின் மும்மூர்த்திக் கடவுளர்கள் ஆவர்.

## மும்மூர்த்திகள்
இம்மும்மூர்த்தி கடவுளர்களில் அமூன் கடவுளின் மனைவியாக மூத்து பெண் கடவுளும், மகனாக கோன்சு கடவுளும் உள்ளனர்.

புது எகிப்திய இராச்சியத்தை ஆண்ட எகிப்தின் பதினெட்டாம் வம்சம் (கிமு 1549 – கிமு 1292) முதல் மூன்றாம் இடைநிலைக் காலத்தில் எகிப்தை ஆண்ட எகிப்தின் இருபத்தி ஐந்தாம் வம்சம் (கிமு 732 – கிமு 653) வரை இம்மூர்த்திக் கடவுளர்கள் தீபை நகரத்தில் மிகச்சிறப்பாகக் கொண்டாடப்பட்டனர்.

பார்வோன் முதலாம் அமென்கோதேப் கர்னக் கோயில் வளாகத்தில் இம்மும்மூர்த்தி கடவுளர்களின் சிற்பங்கள் நிறுவினார். மேலும் பண்டைய எகிப்திய நகரங்களில் உள்ள கோயில்களில் இம்மூன்று கடவுளர்களின் சிற்பங்கள் நிறுவப்பட்டுள்ளது. 

## மேற்கோள்கள்

பகுப்பு:எகிப்தியக் கடவுள்கள்
சுதா ஜெயின்

**சுதா ஜெயின்** (*Sudha Jain*) (1949) என்பவர் மத்தியப் பிரதேச மாநிலத்தின் சாகர் நகரத்தைச் சேர்ந்த இந்திய அரசியல்வாதி ஆவார். இவர் பாரதிய ஜனதா கட்சியை பிரதிநிதித்துவப்படுத்துகிறார். இவர் மத்தியப் பிரதேச சட்டமன்றத் தேர்தலில் மூன்று முறை அதாவது 1993, 1998 1998 மற்றும் 2003 சாகர் தொகுதியில் வெற்றி பெற்றார். இவர் 2007இல் மத்தியப் பிரதேச அரசாங்கத்தில் அமைச்சராகவும் இருந்தார். சாகர் தொகுதியின் முதல் பெண் சட்ட மன்ற உறுப்பினர் ஆவார். 2008 தேர்தலில் இவருக்குப் போட்டியிடும் வாய்ப்பு மறுக்கப்பட்டதால், மாவட்ட பாரதிய ஜனதா கட்சி தலைவர் சாயேந்திர ஜெயின் போட்டியிட்டார். இவர் வழக்கறிஞராகத் தொழில் புரிந்து வந்தார்

## ஆரம்ப கால வாழ்க்கை
இவர் 13 அக்டோபர் 1949 அன்று இந்தியாவின் மத்தியப் பிரதேச மாநிலத்தின் சாகர் நகரில் பிறந்தார். இவரின் தந்தை எம். எல். ஜெயின் என்பவர் தொழிலதிபரும் ராஷ்ட்ரிய சுயம்சேவாக் சங்கத்தின் தீவிரமான உறுப்பினரும் ஆவார். இவர் தனது இளங்கலை, முதுகலை மற்றும் முனைவர் பட்டங்களை சாகர் பல்கலைக்கழகத்தில் பெற்றார். வழக்கறிஞர் படிப்பில் இவர் பல்கலைக்கழகத்தில் முதலிடம் பெற்று தங்கப் பதக்கம் வென்றார். இவர் 16 ஆண்டுகள் சாகர் மாவட்ட நீதிமன்றத்தில் வழக்கறிஞராகப் பணியாற்றியுள்ளார்.

## அரசியல் வாழ்க்கை
1991இல் நாடாளுமன்ற உறுப்பினரின் சமூக நல அமைப்பின் தலைவராக இருந்தார். மத்திய பிரதேச மாநிலத்தில் அமைச்சராக பதவி வகித்துள்ளார். இதைத் தொடர்ந்து இவர் மத்தியப் பிரதேச சட்டமன்றத் தேர்தலில் மூன்று முறை அதாவது 1993, 1998 மற்றும் 2003 சாகர் தொகுதியில் இருந்து தொடர்ந்து வெற்றி பெற்றார். 2008ஆம் ஆண்டில் இவர் மத்தியப் பிரதேசத்திற்கான பாரதிய ஜனதா கட்சியின் மாநில துணைத் தலைவரானார்.  2009ஆம் ஆண்டில் இவர் பாரதிய ஜனதா கட்சியின் சாகர் மாவட்டத்தின் மாவட்டத் தலைவரானார், மேலும் 2010 இல் ஜனாதிபதியாகவும் தொடர்ந்தார்.  2011இல் மத்தியப் பிரதேசத்தின் பெண்கள் நிதி மற்றும் மேம்பாட்டுக் கழகத்தின் தலைவராக ஆனார். மத்தியப் பிரதேச சட்டமன்றத்தில் இறைச்சி ஏற்றுமதிக்கு எதிரான மசோதாவை நிறைவேற்றுவதில் இவர் முக்கியப் பங்கு வகித்தார். இவர் ஜெயின் முனி பிரமான் சாகர் மூலம் ஈர்க்கப்பட்டார். சாகர் நகரின் நீர் வழங்கல் பிரச்சனைக்கு நிரந்தர தீர்வாக சாகரில் "ராஜ்காட்" என்ற அணை கட்டப்படுவதில் முக்கியப் பங்கு வகித்தார். சாகர் நகரில் மருத்துவக் கல்லூரியை நிறுவி, சாகர் பல்கலைக்கழகத்திற்கு மத்திய பல்கலைக்கழக தகுதியைப் பெறுவதிலும் வெற்றி பெற்றார். மத்தியப் பிரதேசத்தின் சிறந்த சட்டமன்ற உறுப்பினர் விருதையும் பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:1949 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
மனுவின் நிலம்

பண்டைய எகிப்திய சமயத்தில் சூரியக் கடவுளான இரா கடவுள் மாலைப் பொழுதில் மேற்கு திசையில் மறையும் நிலப்பகுதியே **மனுவின் நிலம்** என்று அழைக்கப்பட்டது. இது குறித்தான் செய்திகள் பண்டைய எகிப்தியர்களின் இறந்தோர் நூலில் உள்ளது.

## மேற்கோள்கள்

பகுப்பு:எகிப்திய நாகரிகம்
பகுப்பு:எகிப்தில் சமயம்
ரன் (2020 திரைப்படம்)

***ரன்*** (*Run*) என்பது 2020இல் இலட்சுமிகாந்த் சென்னா இயக்கத்தில் வெளியான தெலுங்கு உளவியல் பரபரப்பூட்டும் திகில்த் திரைப்படமாகும். இப்படத்தில் நவ்தீப், பூஜிதா பொன்னடா ஆகியோர் முன்னணி வேடத்தில் நடித்திருந்தனர். ஒய். ராஜீவ் ரெட்டியும், சாய் பாபா ஜாகர்லமுடியும் இணைந்து தயாரித்திருந்த இந்த படம் 29 மே 2020 அன்று ஆஹா என்ற மேலதிக ஊடக சேவை தளத்தில் வெளியிடப்பட்டது. மேலதிக ஊடக சேவையில் "அம்ருதராமம்" என்ற திரைப்படம் ஒரு மாதத்திற்கு முன்பே திரையிடப்பட்ட போதிலும் இந்த படம் முதல் தெலுங்கு ஓடிடி வெளியீடு என்று கூறப்படுகிறது.

## கதை
சுருதியும் சந்தீப்பும் கணவன் மனைவியாவர். அவர்கள் தங்கள் திருமண ஆண்டுவிழாவை உணவுடன் கொண்டாட ஏற்பாடு செய்கிறார்கள். ஆனால் சுருதி எதிர்பாராத விதமாக இறந்துவிடுகிறார். சந்தீப் அவளது மர்மமான மரணத்தில் சந்தேகம் கொண்டு அதைக் கண்டுபிடிக்க முயல்கிறான்.

## நடிப்பு

* சந்தீப் ரெட்டியாக நவ்தீப்
* சுருதியாக பூஜிதா பொன்னடா 
* கலீலாக அமித் திவாரி
* ரோசியாக பானு சிறீ மகேரா
* சங்கர் ரெட்டியாக முக்தார் கான்
* கற்பனை மருத்துவராக கௌசல்யா
* உண்மையான மருத்துவராக ஷாபி 
* ஹரி சந்திரன் பாபாயாக (மாமா)
* ராகுலாக கீரித்தி
* வெங்கட் பரத்தாக
* சாய் ஹர்ஷா ஒரு காவல் அதிகாரியாக

அக்டோபர் மற்றும் நவம்பர் 2019 க்கு இடையில் 24 நாட்களுக்கு முதன்மை புகைப்படம் எடுக்கும் பணி நடைபெற்றது.

## வெளியீடு
படம் 29 மே 2020 அன்று ஓடிடி தளமான ஆஹாவில் நேரடியாக வெளியிடப்பட்டது.

தி ஹிந்துவின் விமர்சகர் சங்கீதா தேவி தண்டூ, இந்த படத்தை "ஒரு மந்தமான உளவியல் பரபரப்பூட்டும் படம்" என்று எழுதினார். நவ்தீப்பின் நடிப்பைப் பாராட்டும் போது, திரைக்கதை கணிக்கக்கூடியதாக இருக்கிறது என்றும் மேலும் சிறப்பாக செயல்படுத்தப்பட்டிருக்கலாம் என்றும் தண்டூ கூறினார். தி டைம்ஸ் ஆஃப் இந்தியா இந்த படத்திற்கு ஐந்தில் ஒன்றரை நட்சத்திரங்களைக் கொடுத்தது. மேலும் அதன் பொருத்தமற்ற திரைக்கதை மற்றும் மோசமாக எழுதப்பட்ட திரைக்கதைக்காக படத்தை கடுமையாக விமர்சித்தது.  பிரத்யுஷ் பராசாராமன் *பிலிம் கம்மாபானியன்* என்பதில் எதிர்மறையான விமர்சனத்தை அளித்தார்.

## மேற்கோள்கள்

## வெளி இணைப்புகள்
* 

பகுப்பு:இந்தியத் தெலுங்குத் திரைப்படங்கள்
பகுப்பு:2020 தெலுங்குத் திரைப்படங்கள்
வேளாண் தொழில்நுட்பக் கல்லூரி, தேனி

**வேளாண் தொழில்நுட்பக் கல்லூரி**, (*College of Agricultural Technology*) தேனி என்பதுதமிழ்நாட்டில் தேனியில் உள்ள வேளாண்மைக் கல்லூரியாகும். இது 2010இல் தேனி மாவட்டம் ஆண்டிப்பட்டி வட்டத்தில் வைகை அணை அருகே உள்ள குலபுரத்தில் நிறுவப்பட்டுள்ளது. இக்கல்லூரி தமிழ்நாடு வேளாண் பல்கலைக்கழகத்தின் இணைவுப்பெற்ற கல்லூரியாகும். இக்கல்லூரியின் வளாகத்தில் 15 வகுப்பறைகள், 8 ஆய்வகங்கள், 1 தேர்வு அறை, நூலகம் மற்றும் கணினி/மொழி ஆய்வகம் உள்ளது. மாணவர்கள் தங்கிப் படிக்கும் நிறுவனமாக இருப்பதால், ஆண் மற்றும் பெண் மாணவர்களுக்கான தனித்தனியாகத் தங்கும் விடுதிகள் உள்ளன. நாட்டு நலப்பணித்திட்டம் மற்றும் யோகா போன்றவை பாடத்திட்டத்துடன் கற்பிக்கப்படுகின்றன. 

## பயிற்றுவிக்கும் பாடம்
இங்கு நான்காண்டு வேளாண்மை இளம் அறிவியல் பாடத்தினை மாணவர்கள் கற்கின்றனர்.

## மேற்கோள்கள்

## வெளி இணைப்புகள்
* 

பகுப்பு:தேனி மாவட்ட பல்கலைக்கழகங்களும் கல்லூரிகளும்
அர்ச்சனா சிட்னிஸ்

**அர்ச்சனா சிட்னிஸ்**(*Archana Chitnis*) (பிறப்பு 20 ஏப்ரல் 1964) மத்தியப் பிரதேசத்தைச் சேர்ந்த பாரதிய ஜனதா கட்சி அரசியல்வாதி. புர்ஹான்பூரை (விதான் சபா தொகுதி) பிரதிநிதித்துவப்படுத்தும் மத்திய பிரதேச சட்டமன்ற உறுப்பினராக இருந்த இவர் மாநிலத்தின் கல்வி அமைச்சராக பணியாற்றியுள்ளார். இவர் பெண்கள் மற்றும் குழந்தைகள் மேம்பாட்டு அமைச்சராக சிவராஜ் சிங் சவுகானின் அமைச்சரவைக்கு திரும்பினார். புர்கான்பூரிலிருந்து தாக்கூர் சுரேந்திர சிங்கிற்கு எதிராக 2018 மத்தியப் பிரதேச சட்டமன்றத் தேர்தலில் இவர் தோற்றார்.

## ஆரம்ப கால வாழ்க்கை

இவர் 1984 ஆம் ஆண்டில் மாணவர் அரசியலில் நுழைந்தார். இந்தூரில் உள்ள தேவி அகில்யா பல்கலைக்கழகத்தின் பல்கலைக்கழகப் பிரதிநிதி மற்றும் 1984-85 இல் அரசு பட்டக் கல்லூரி மாணவர் சங்கத்தின் செயலாளராகப் பணியாற்றினார்.  குஜராத்தி மாநிலத்தில் இந்தூர் அறிவியல் கல்லூரியின் முன்னாள் விரிவுரையாளரும் ஆவார்.

## அரசியல் வாழ்க்கை

ஸ்வயம்சித் கூட்டுறவு சர்க்கரை மற்றும் விவசாயத் தொழில்துறை உறுப்பினர், காந்த்வா மாவட்டத்தில் உள்ள விஸ்ரம்பூர் (குடி) மற்றும் சுயம்சித் பெண்கள் கூட்டுறவு வங்கி நிறுவனம், இந்தூர் மற்றும் ஓஜஸ்வினி (பெண்கள் பத்திரிகை).  பாஜக மகிளா மோர்ச்சா நகர செயலாளர், இந்தூர். மகிளா மோர்ச்சாவின் முன்னாள் மாநில துணைத் தலைவர்.  ஏபிவிபியின் பெண்கள் பிரிவின் முன்னாள் தலைவர்.  2003 ஆம் ஆண்டில், அவர் 12 வது விதான் சபாவாக தேர்ந்தெடுக்கப்பட்டார் மற்றும் பெண்கள் மற்றும் குழந்தைகள் மேம்பாடு, சமூக நலன், உயர் கல்வி, தொழில்நுட்ப கல்வி மற்றும் பயிற்சி, கால்நடை பராமரிப்பு, மாடு மேம்பாட்டு வாரியம் மற்றும் சமூக நீதி அமைச்சராக இருந்தார்.  மாநில பாஜகவின் செய்தி தொடர்பாளர்.  சிங்கப்பூர், பிரான்ஸ், ஜெர்மனி உட்பட பல நாடுகளுக்கு பயணம் செய்தார்.  2008 ஆம் ஆண்டில் 13 வது சட்டசபை உறுப்பினராகத் தேர்ந்தெடுக்கப்பட்டார் மற்றும் தொழில்நுட்ப கல்வி மற்றும் பயிற்சி, பள்ளி கல்வி மற்றும் உயர் கல்வி அமைச்சராக நியமிக்கப்பட்டார்.

2013 ஆம் ஆண்டு சட்டமன்ற உறுப்பினராக மூன்றாவது முறையாக தேர்ந்தெடுக்கப்பட்டார். திருமதி.  அர்ச்சனா சிட்னிஸ் ஜூன் 30, 2016 அன்று முதலமைச்சர் சிவராஜ் சிங் சhanகானின் அமைச்சரவையில் கேபினட் அமைச்சராக நியமிக்கப்பட்டார்.

## மேற்கோள்கள்

பகுப்பு:மத்தியப் பிரதேசத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:1964 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:மத்தியப் பிரதேச சட்டமன்ற மகளிர் உறுப்பினர்கள்
வெள்ளரி உற்பத்தி அடிப்படையில் நாடுகளின் பட்டியல்

**வெள்ளரி உற்பத்தி அடிப்படையில் நாடுகளின் பட்டியல்** (*List of countries by cucumber production*)  உணவு மற்றும் விவசாய அமைப்பின் பெருநிறுவன புள்ளியியல் தரவுத்தளத் தரவுகளின் அடிப்படையில் 2016 ஆம் ஆண்டு முதல் 2018 ஆம் ஆண்டு  வரையிலான காலத்தில் உற்பத்தி செய்யப்பட்ட வெள்ளரி உற்பத்தியின் அடிப்படையில் நாடுகள் இங்கு பட்டியலிடப்பட்டுள்ளன.   2018 ஆம் ஆண்டில் வெள்ளரிக்காயின் மொத்த உலக உற்பத்தி 75,219,440 மெட்ரிக் டன்னாக இருந்தது, 2017 ஆம் ஆண்டு உற்பத்தி செய்யப்பட்ட 77,896,545 மெட்ரிக் டன்னிலிருந்து இது 3.4% குறைவாகும்.  உலக வெள்ளரிக்காய் உற்பத்தியில் சீனாவே முதலிடம் வகிக்கிறது. 56,240,428 டன்கள் வெள்ளரிக்காயை உற்பத்தி செய்து உலக உற்பத்தியில் கிட்டத்தட்ட 75 சதவீத உற்பத்தியாளர் என்ற தகுதியை சீனா ஈட்டியுள்ளது. சார்ந்துள்ள நாடுகள் சாய்வெழுத்துகளில் குறிக்கப்பட்டுள்ளன.     
## உற்பத்தி செய்யும் நாடுகள்
### >500,000 டன்கள்

### 100,000–500,000 டன்கள்

### 50,000–100,000 டன்கள்

### 10,000–50,000 டன்கள்

### 1,000–10,000 டன்கள்

### <1,000 டன்கள்

## மேற்கோள்கள்

பகுப்பு:பழங்கள்
பகுப்பு:நாடு வாரியாக வேளாண்மை
ஆனைக்கொய்யா உற்பத்தி அடிப்படையில் நாடுகளின் பட்டியல்

**ஆனைக்கொய்யா உற்பத்தி அடிப்படையில் நாடுகளின் பட்டியல்** (*List of countries by avocado production*)  உணவு மற்றும் விவசாய அமைப்பின் பெருநிறுவன புள்ளியியல் தரவுத்தளத் தரவுகளின் அடிப்படையில் 2016 ஆம் ஆண்டு முதல் 2018 ஆம் ஆண்டு  வரையிலான காலத்தில் உற்பத்தி செய்யப்பட்ட ஆனைக்கொய்யா உற்பத்தியின் அடிப்படையில் நாடுகள் இங்கு பட்டியலிடப்பட்டுள்ளன.   2018 ஆம் ஆண்டில் வெள்ளரிக்காயின் மொத்த உலக உற்பத்தி 6,407,171 மெட்ரிக் டன்னாக இருந்தது, 2017 ஆம் ஆண்டு உற்பத்தி செய்யப்பட்ட 6,005,285 மெட்ரிக் டன்னிலிருந்து இது 6.7% அதிகமாகும்.  உலக ஆனைக்கொய்யா உற்பத்தியில் மெக்சிகோ முதலிடம் வகிக்கிறது. உலக அளவு உற்பத்தியில் 34 சதவீதம் ஆனைக்கொய்யாவை உற்பத்தி செய்து மெக்சிகோ இச்சாதனையை ஈட்டியுள்ளது. சார்ந்துள்ள நாடுகள் சாய்வெழுத்துகளில் குறிக்கப்பட்டுள்ளன.     

## உற்பத்தி செய்யும் நாடுகள்

## மேற்கோள்கள்

பகுப்பு:நாடு வாரியாக வேளாண்மை
பகுப்பு:பழங்கள்
அலனா கோல்மி

**அலனா கோல்மி** (*Alana Golmei*) இந்தியாவின் மணிப்பூர் மாநிலத்தைச் சேர்ந்த ஒரு மனிதநேய ஆர்வலராவார். செயற்பாட்டாளராகவும் வழக்கறிஞராகவும் உள்ள இவர் பன்னு அறக்கட்டளையின் நிறுவனருமாவார்.
 
பெண்களுக்கு எதிரான வன்முறைகள் பாலின அடிப்படையிலான பாகுபாடுகள், உடல் மற்றும் மன இடர்பாடுகளை களைந்து பெண்களின் கவுரவத்தைப் பாதுகாப்பதை இந்த அறக்கட்டளை தனது நோக்கமாக உறுதிபூண்டுள்ளது, மேலும் சாதி, வர்க்கம், இனம், மதம் மற்றும் புவியியல் பகுதி ஆகியவற்றைப் பொருட்படுத்தாமல் பெண்களுக்கு எதிரான அனைத்து வகையான பாகுபாடுகள் மற்றும் குற்றங்களுக்கு எதிராக பன்னு அறக்கட்டளை பாடுபடுகிறது.

தில்லி பர்மா மையத்தின் நிறுவன உறுப்பினராகச் செயல்படும் அலனா 2007 ஆம் ஆண்டில் வடகிழக்கு ஆதரவு மையம் & உதவி மையத்தைத் தொடங்கினார்.   பெண்கள்,  வடகிழக்கு மக்கள்,  தில்லியில் உள்ள பழங்குடி சமூகத்தைச் சேர்ந்தவர்களுக்கு தேசிய தலைநகர் பிராந்தியத்தில் துன்புறுத்தல்கள் மற்றும் இடர்பாடுகளைத் தடுப்பதை  இம்மையம் நோக்கமாகக் கொண்டு செயல்படுகிறது.

வடகிழக்கு இந்தியாவைச் சேர்ந்த மக்கள் தில்லியில் எதிர்கொள்ளும் பெரும் பிரச்சினைகளைக் கையாள்வதில் அலனா கோல்மி முன்னணியில் இருந்தார்.

கோல்மிக்கு 2016 ஆம் ஆண்டு மகளிர் தினமான மார்ச்சு மாதம் 8 ஆம் தேதியன்று தில்லி சாதனை மகளிர் விருது வழங்கப்பட்டது. 
## மேற்கோள்கள்

## புற இணைப்புகள்
*Let’s talk about racism | Don’t call us ‘chinky, momo, chowmein,’ says a Northeastern woman in *Hindustan Times,* 2017
*Interaction with Dr. Alana Golmei, General Secy of NE Support Centre & Helpline, in Tejasvini, DD News.
*Northeast Helpline numbers, by grin news

பகுப்பு:வாழும் மக்கள்
பகுப்பு:இந்தியப் பெண் சாதனையாளர்கள்
பகுப்பு:மணிப்பூர் நபர்கள்
கிருஷ்ணா போசு

**கிருஷ்ணா போசு** (*Krishna Bose*; 26 திசம்பர் 1930 – 22 பிப்ரவரி 2020) ஒரு இந்திய அரசியல்வாதியும், கல்வியாளரும், சமூக ஆர்வலரும் ஆவார். இவர் அகில இந்திய திரிணாமுல் காங்கிரசுக் கட்சி வேட்பாளராக மேற்கு வங்கத்தின் யாதவ்பூர் தொகுதியிலிருந்து தேர்ந்தெடுக்கப்பட்ட நாடாளுமன்ற உறுப்பினர் ஆவார். இவர் 40 வருடங்கள் கொல்கத்தா நகரக் கல்லூரியில் கற்பித்தார், அதன்பிறகு 8 ஆண்டுகள் அதன் அதிபராக இருந்தார்.

## ஆரம்ப வாழ்க்கை மற்றும் பின்னணி
கிருஷ்ணா 1930 டிசம்பர் 26 அன்று டாக்காவில் சாரு சி.சவுத்ரி, சாயா தேவி சத்துரணி ஆகியோருக்கு பிறந்தார். இவரின் தந்தை அரசியலமைப்பு ஆய்வுகளில் நிபுணத்துவம் பெற்றவர், மேற்கு வங்க சட்டமன்றத்தின் செயலாளர்களில் ஒருவராக இருந்தார். கிருஷ்ணா 9 டிசம்பர் 1955 திசம்பர் 9 இல் சிசீர் குமார் போசை மணந்தார். இவர்களுக்கு இரண்டு மகன்கள், ஒரு மகள் உள்ளனர். சிசிர் போஸ் சுபாஷ் சந்திர போசின் அண்ணன் சரத் சந்திர போசின் மகன். இவரும் பிரித்தானிய அரசுக்கு எதிராக போராடி, லாகூர் கோட்டை மற்றும் செங்கோட்டை சிறையில் அடைக்கப்பட்டவர்.

கிருஷ்ணா போசு இளங்கலை மற்றும் முதுகலைப் பட்டங்களை கல்கத்தா பல்கலைக்கழகம், கல்கத்தா, மேற்கு வங்காளம் மற்றும் பட்காஹந்த் இசை நிறுவனம், லக்னோ, உத்தரப் பிரதேசம் ஆகியவற்றில் உள்ள ஆங்கில இலக்கியத்தில் முதுகலை பயின்றார்.

## பணி
கொல்கத்தா நகர கல்லூரியில் 40 ஆண்டுகள் பங்களித்த கிருஷ்ணா, ஆங்கிலத் திணைக்களத்தின் தலைவராக இருந்தார், மேலும் எட்டு ஆண்டுகளாக கல்லூரியின் அதிபராக பணியாற்றினார்.

1996-1998 காலகட்டத்தில் ஜாதவ்பூரில் இருந்து காங்கிரஸ் உறுப்பினராக 11 வது மக்களவைக்கு நாடாளுமன்ற உறுப்பினராகத் தேர்ந்தெடுக்கப்பட்டார். இவர் 12, (1998-1999) மற்றும் 13 வது (1999-2004) மக்களவைகளில் நாடாளுமன்ற உறுப்பினராகவும் இருந்தார். இவர் தனது 3-வது தவணையில், வெளிவிவகாரங்களுக்கான குழுத் தலைவர், பொது நோக்கக் குழு உறுப்பினர், காப்புரிமைக்கான கூட்டுக்குழு (இரண்டாவது திருத்தம்) மசோதா, 1999 உறுப்பினர், அலுவல் மொழிக்கான குழு உறுப்பினர் போன்ற பதவிகளில் பணியாற்றினார்.

## ஆர்வங்களும், சாதனைகளும்
போஸ் பொது வேலைகளில் தீவிரமாக ஈடுபட்டார்.  இவர் கல்கத்தாவின் குழந்தை சுகாதார நிறுவனத்தின் அறக்கட்டளையின் தலைவராக இருந்தார் மற்றும் நேதாஜி ஆராய்ச்சி பணியகத்தின் தலைவராக இருந்தார், விவேக் சேதானாவின் தலைவர்-பின்தங்கிய பெண்கள் மற்றும் குழந்தைகளுக்கான இலாப நோக்கற்ற அமைப்பு மற்றும் பன்னாட்டு அரங்கம்  இன் உறுப்பினர் தேவை தேஷ், ஆனந்தசார் பேட்ரிக், ஜக்தோர், அம்ரித் பஜார் பட்ரிகா, அரச தந்தி, டெலிகிராப் ஆகிய ஆங்கில மற்றும் பெங்காளி பத்திரிகைகளுக்கான எழுத்தாளராக திக்ரெஷ் இருந்தார். பெண்மணி மற்றும் குழந்தைகள் வளர்ச்சியின் பகுதிகளிலும், ஊனமுற்றவர்களின் நலனுக்காகவும் இவர் பணிபுரிந்தார்.

## மறைவு
89 வது வயதில் கொல்கத்தாவில் இஎம் பைபாஸ் மருத்துவமனையில் 2020 ஆம் ஆண்டு பிப்ரவரி 22 அன்று அல்போஸ் இறந்தார். இவர் வயது தொடர்பான நோய்களால் பாதிக்கப்பட்டிருந்தார், சில நாட்களுக்கு முன்பு இரண்டாவது பக்கவாதம் ஏற்ப்பட்டது.

## மேற்கோள்கள்

## வெளி இணைப்புகள்
* 

பகுப்பு:1930 பிறப்புகள்
பகுப்பு:2020 இறப்புகள்
பகுப்பு:13வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:இந்தியப் பெண் அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
அசோக் குமார் யாதவ்

**அசோக் குமார் யாதவ்** (*Ashok Kumar Yadav*)(பிறப்பு 21 ஜூன் 1970) என்பவர் இந்திய அரசியல்வாதி ஆவார். இவர் பாரதிய ஜனதா கட்சியின் உறுப்பினராவார்.

## மக்களவை உறுப்பினராக
அசோக் குமார் 2019 இந்திய பொதுத் தேர்தலில் பீகார், மதுபனீ மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். 2024ஆம் ஆண்டு நடைபெற்ற இந்தியப் பொதுத் தேர்தலில் மீண்டும் போட்டியிட்டு 18ஆவது மக்களவை உறுப்பினராக அசோக் குமார் உள்ளார்.

## சட்டமன்ற உறுப்பினராக
இவர் பிப்ரவரி 2005, அக்டோபர் 2005 மற்றும் மீண்டும் 2010இல் பாரதிய ஜனதா கட்சியின் உறுப்பினராக கியோட்டியிலிருந்து (விதான் சபா தொகுதி) பீகார் சட்டமன்றத்திற்குத் தேர்ந்தெடுக்கப்பட்டார். இவர் பாஜக தலைவர் உக்கும்தேவ் நாராயண் யாதவின் மகனாவார்.

## மேற்கோள்கள்

 
## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

பகுப்பு:பீகார் சட்டமன்ற உறுப்பினர்கள்
பகுப்பு:1970 பிறப்புகள்
பகுப்பு:17வது மக்களவை உறுப்பினர்கள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:18ஆவது மக்களவை உறுப்பினர்கள்
சுனில் குமார் சோனி

**சுனில் குமார் சோனி** (*Sunil Kumar Soni*) என்பவர் இந்திய அரசியல்வாதி ஆவார். ராய்பூரினைச் சார்ந்த இளநிலை வணிகவியல் பட்டதாரியான இவர், பாரதிய ஜனதா கட்சியின் உறுப்பினர் ஆவார். சோனி 2019 இந்தியப் பொதுத்தேர்தலில் சத்தீசுகரின் ராய்பூர் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார்.

## மேற்கோள்கள்

 

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
வவுனியாப் பல்கலைக்கழகம்

**வவுனியாப் பல்கலைக்கழகம்** (*University of Vavuniya*; சுருக்கமாக *UoV*) என்பது இலங்கையின் வடக்கே வவுனியாவில் இயங்கும் ஒரு பொதுப் பல்கலைக்கழகம் ஆகும். யாழ்ப்பாணப் பல்கலைக்கழகத்தின் கீழ் இயங்கிய வவுனியா வளாகத்தைப் பல்கலைக்கழகமாகத் தரமுயர்த்தும் அறிவிப்பை இலங்கை அரசு 2021 யூன் மாதத்தில் அறிவித்தது. அதிகாரபூர்வமாக இப்பல்கலைக்கழகம் 2021 ஆகத்து 1-இல் ஆரம்பமானது. இப்பல்கலைக்கழகத்தின் முதலாவது உபவேந்தராக பேராசிரியர் தம்பு மங்களேசுவரன் அன்றைய அரசுத்தலைவர் கோட்டாபய ராஜபக்சவினால் நியமிக்கப்பட்டார்.

## வரலாறு
1991 இல், பிரயோக கணிதமும் கணித்தலும், கணக்கியல், நிதித்துறை ஆகிய கற்கை நெறிகளுக்காக வவுனியா நகரில் வட மாகாண இணைப் பல்கலைக்கழகக் கல்லூரி ஆரம்பிக்கப்பட்டது. 1997 மார்ச் 26 முதல் இக்கல்லூரியை யாழ்ப்பாணப் பல்கலைக்கழகத்தின் வவுனியா வளாகமாக செயற்படுவதற்கான வர்த்தமானி அறிவித்தல் வெளியிடப்பட்டது. 1997 ஏப்ரல் 1 முதல் இது வவுனியா வளாகமாக இயங்கத் தொடங்கியது. இங்கு முதலில் பிரயோக விஞ்ஞான பீடம்,வியாபார கற்கைகள் பீடம் ஆகிய பீடங்கள் அமைக்கப்பட்டன. 1998 அக்டோபர் மாதத்தில் இவ்விரு பீடங்களுக்கும் மாணவர்கள் சேர்த்துக் கொள்ளப்பட்டனர். பிரயோக விஞ்ஞான பீடத்திலே 2006 ஆம் ஆண்டளவில் தகவல் மற்றும் தொடர்பாடல் தொழில்நுட்பக்  கற்கைநெறியும் சேர்த்துக் கொள்ளப்பட்டது. அதன் பின்னர் 2020 ஜனவரி 29 ஆம் திகதி தொழிநுட்பக் கற்கைகள் பீடம் ஆரம்பிக்கப்பட்டது.

இப்பல்கலைக்கழகம் வவுனியாவில் இருந்து 10 கிமீ தூரத்தில் வவுனியா-மன்னார் வீதியில் பம்பைமடு என்ற இடத்தில் அமைந்துள்ளது. 160 ஏக்கர் காணியில்  இப்பல்கலைக்கழகம் அமைந்துள்ளது.

## அமைப்பு
*வியாபார கற்கைகள் பீடம் 
** நிதி மற்றும் கணக்கியல் துறை
** ஆங்கில மொழி கற்பித்தல் துறை 
** கருத்திட்ட முகாமைத்துவத் துறை 
** மனிதவள முகாமைததுவத் துறை 
** சந்தைப்படுத்தல் முகாமைத்துவத் துறை 
** வியாபாரப் பொருளியல் துறை 
** முகாமைத்துவ மற்றும் தொழில் உரிமையாண்மைத் துறை

*பிரயோக விஞ்ஞானபீடம்  
** பௌதீக விஞ்ஞானத் துறை 
** உயிர்-விஞ்ஞானத் துறை

*தொழில்நுட்பவியல் கற்கைகள் பீடம்
** தகவல் மற்றும் தொடர்பாடல் தொழில்நுட்பவியல் துறை 

## துணைவேந்தர்கள்
*பேராசிரியர் அருளம்பலம் அற்புதராஜா (8 சூலை 2024 - இன்று)
*பேராசிரியர் தம்பு மங்களேசுவரன் (1 ஆகத்து 2021 - 7 சூலை 2024)

## மேற்கோள்கள்

## வெளி இணைப்புகள்
* வவுனியா பல்கலைக்கழகம்
* வவுனியா வளாகம்

பகுப்பு:வவுனியா மாவட்டத்தில் கல்வி
பகுப்பு:இலங்கையின் பல்கலைக்கழகங்கள்
புயா

**புயாக்கள்** (*Puyas*) என்பவை தொன்மையான மணிப்பூரி மொழி கையெழுத்துப் பிரதிகளைக் குறிக்கின்றன.  பரம்பரை, இலக்கியம், வரலாறு, அரசாட்சி, நிர்வாகம், உருவாக்கம் மற்றும் அண்டவியல், தத்துவம், கவிதை, மத நம்பிக்கைகள் போன்ற பல கருப்பொருள்களை இவை உள்ளடக்கியுள்ளன. 

இந்த புயாக்கள் எதுவும் தொழில்முறை வரலாற்றாசிரியர்களால் தேதியிடப்படவில்லை அல்லது தீவிர உரை-விமர்சன ஆய்வுக்கு உட்பட்டவை என்று 2005 ஆம் ஆண்டில் சரோச் பராட்டு என்ற ஆய்வாளர் குறிப்பிட்டுள்ளார். மணிப்பூரி வரலாற்றை புனரமைப்பதில் உள்ளூர் எழுத்தாளர்கள் புயாக்களை நம்பகமான ஆதாரங்களாக கருதும் போக்கை இவர் விமர்சித்தார்.  வரலாறு மற்றும் பாரம்பரியத்தை மீண்டும் கண்டுபிடிப்பதை ஆதரிப்பதற்காக மணிப்புரி மொழி தேசியவாதிகளால்  புயாக்கள் போலியாக உருவாக்கப்பட்டவை என்றும் அறிஞர்கள் குறிப்பிடுகின்றனர். 
## மேற்கோள்கள்

## நூல் விவர அட்டவணை
* 
* 
* 
* 
* 

பகுப்பு:மணிப்பூரின் வரலாறு
பகுப்பு:மணிப்பூரில் பண்பாடு
வட்டிலப்பம்

**வட்டலாப்பம்** / **வட்டலாப்பம்** (*Watalappam*; இலங்கை மலாய்:*serikaya*) என்பது தேங்காய் கூழ் தேங்காய் கலப்புனவு ஆகும். இதில் செறிவூட்டப்பட்ட பால், வெல்லம், முந்திரி, முட்டை, பல்வேறு மசாலா பொருட்கள் (ஏலக்காய், கிராம்பு மற்றும் சாதிக்காய் உள்ளிட்ட) சேர்க்கப்பட்டிருக்கும். சில நேரங்களில் தடித்த பாண்டான் சாறு அல்லது துருவப்பட்ட வெனிலா காய் சேர்க்கப்பட்டிருக்கும்.

18ஆம் நூற்றாண்டில் ஒல்லாந்தர் கால இலங்கை ஆட்சியின் போது இந்தோனேசியாவிலிருந்து இலங்கைக்குக் குடிபெயர்ந்த இலங்கை மலாய்க்காரர்களால் இந்த உணவு கொண்டு வரப்பட்டதாக நம்பப்படுகிறது. வட்டலாப்பம் என்பது தமிழ் மொழியில் மருவிய சொல்லாக இருக்கலாம். *வாட்டில் (Vattil) என்பது* கோப்பையினையும் மற்றும் *அப்பம்* என்பது அணிச்சலையும் குறிக்கும். இதனாலே இது வட்டலாப்பம் (கப் கேக்) என அழைக்கப்படுகிறது. இந்த உணவு உண்மையில் தமிழ் மக்கள் அறிந்திருக்கவில்லை. முட்டை, தேங்காய்ப் பால், பனை சர்க்கரை மற்றும் பாண்டன் அல்லது ஸ்க்ரூபின் இலைகளால் வேகவைத்த உணவான இது செரிக்காயா எனப்படும் மலாய் இனிப்பு வகையிலிருந்து பெறப்படுகிறது. தோற்றத்தின் அடிப்படையில் இரண்டு உணவுகளுக்கும் ஒற்றுமையுள்ளது. இது இடச்சுக்காரர்களிடமிருந்து பெறப்பட்ட வார்த்தையாகக் கூட இருக்கலாம். விலா அதாவது கஸ்டார்ட் என்பது வட்டார வழக்காக இலங்கை சோனகர் வட்டாரத்தைப் பயன்படுத்தி வட்டில்-அப்பன் என்ற தமிழ்ப் பெயராகப் பயன்படுத்தப்பட்டது.

இலங்கையின் முசுலீம் சமூகத்துடன் தன்னை அடையாளம் காட்டிக்கொண்ட இனிப்பான இது, ஈகைத்திருநாள், ரமலான், திருமணங்கள், மத விழாக்கள் மற்றும் பிற சமூக விழாக்கள் மற்றும் கொண்டாட்டங்களின் போது பிரபலமாக உள்ளது.

## இதையும் பார்க்கவும்

* இலங்கை உணவு முறைகள்

## மேற்கோள்கள்


பகுப்பு:தமிழர் சமையல்
பகுப்பு:சிற்றுண்டி உணவுகள்
அஜய் கோஷ்

**அஜய் குமார் கோஷ்** (*Ajoy Kumar Ghosh*; ; 20 பிப்ரவரி 1909 &ndash; 13 ஜனவரி 1962) ஓர் இந்திய விடுதலை இயக்க வீராராவார். இந்தியப் பொதுவுடைமைக் கட்சியின் முக்கிய தலைவரான இவர் 1954 முதல் 1962 வரை அக்கட்சியின் பொதுச் செயலாளராக இருந்தார்.

## ஆரம்ப கால வாழ்க்கை
கோஷ், இந்தியாவின் மேற்கு வங்க மாநிலத்தில் உள்ள வர்தமான் மாவட்டத்தின் மிகிஜம் என்ற கிராமத்தில் பிறந்தார். இவர் தனது தந்தை மருத்துவர் சசீந்திரநாத் கோஷுடன் கான்பூருக்குச் சென்றார்.

## அரசியல் வாழ்க்கை
1926 இல் அலகாபாத் பல்கலைக்கழகத்தில் நுழைவதற்கு முன் கோஷ் பகத்சிங்கையும் பதுகேஷ்வர் தத்தையும் சந்தித்தார். இந்துசுதான் சோசலிசக் குடியரசு அமைப்பின் உறுப்பினராக இருந்தார். 1929 இல் இலாகூர் சதி வழக்கு விசாரணைக்குப் பிறகு இவர் கைது செய்யப்பட்டு சிறையில் அடைக்கப்பட்டார். ஆனால் ஆதாரங்கள் இல்லாததால் விடுவிக்கப்பட்டார். 1931 இல் மீண்டும் கைது செய்யப்பட்டு சிறையில் அடைக்கப்பட்டார். சிறையில் சீனிவாஸ் சர்தேசாயுடன் தொடர்பு கொண்டார். விடுதலையான பிறகு இந்தியப் பொதுவுடைமைக் கட்சியில் சேர்ந்தார். 1934 இல், இவர் கட்சியின் மத்திய குழுவுக்கு தேர்ந்தெடுக்கப்பட்டா. மேலும், 1936 இல் அதன் அரசியல் பணியகத்திற்கு தேர்ந்தெடுக்கப்பட்டார். 1938ஆம் ஆண்டில், கோஷ் கட்சியின் அடையாள பத்திரிக்கையான *நேஷனல் பிரண்ட்டின்* ஆசிரியர் குழுவில் உறுப்பினரானார்.  1951 முதல் 1962 இல் தான் இறக்கும் வரை கட்சியின் பொதுச் செயலாளராக இருந்தார். இவர் 1962 ல் இந்திய சீனப் போரின் போது கட்சிக்கு தலைமை தாங்கினார். சீன மக்கள் குடியரசுக்கு பதிலாக இந்தியாவின் நிலைப்பாட்டை ஆதரித்தார். இந்தியப் பொதுவுடைமைக் கட்சியிலிருந்து இந்தியப் பொதுவுடமைக் கட்சி (மார்க்சிஸ்ட்) பிளவுபடுவதற்கு முன்பு இவர் மையப் பிரிவின் முக்கிய நபராக இருந்தார்.

## மேற்கோள்கள்

பகுப்பு:இந்திய விடுதலைப் போராட்ட வீரர்கள்
பகுப்பு:1962 இறப்புகள்
பகுப்பு:1909 பிறப்புகள்
பகுப்பு:இந்தியப் பொதுவுடமைவாதிகள்